2016年香港中期人口統計

2016年香港中期人口統計係由香港特別行政區政府政府統計處進行嘅中期人口統計，喺2016年6月30號至8月2日期間進行，為期34日。政府統計處會安排統計員喺2016年7月16號至8月2號期間到訪重未填交電子問卷嘅住戶，並以平板電腦搜集所需要嘅資料。

目的
中期人口統計嘅目的係搜集香港港嘅人口同社會經濟特徵，同埋根據地區分佈嘅最新基準資料。呢啲嘅資料對政府喺規劃同制訂政策，同埋私營機構同學者喺商業同研究方面，都非常重要。

整體設計
2016年中期人口統計係隨機抽樣，選出全香港大約十分之一嘅住址，訪問大約三十萬個屋宇單位，搜集佢哋住戶成員嘅基本人口資料同多方面嘅社會同經濟特徵資料。中期人口統計同全面人口普查嘅最大分別係，中期人口統計唔會進行全面人口點算，只會透過大型抽樣調查來搜集人口嘅詳細特徵資料，並根據適當嘅統計理論，喺樣本結果度推算全香港人口數目同特徵。

2016年中期人口統計

類:香港人口
香港2016年